recursal/SuperWikiNEXT-32B huggingface dataset:
**Cranwell** on noin 3 000 asukkaan kylä Lincolnshiren kreivikunnassa, Englannissa. Se sijaitsee North Kestevenin hallintopiiriin kuuluvassa Cranwell, Brauncewell and Byard’s Leapin kunnassa. Kylän liepeillä toimii ilmavoimien koulutuskeskus.

Kylän kirkko on peräisin 900-luvulta, ja sitä edelsi asutus mahdollisesti kuningas Alfred Suuren ajoilta 800-luvulta. Vanhimmasta kylästä on jäljellä enää kirkko ja kylän keskustassa seisova muistoristi, jonka juurelta luettiin aikoinaan tärkeitä kuulutuksia.

*Royal Air Force College Cranwell* on Britannian ilmavoimien historian kannalta keskeinen paikka. Se oli luultavasti maailman ensimmäinen sotilasilmailun koulutuskeskus. Keskuksen rakentaminen alkoi vuonna 1915 keskellä ensimmäistä maailmansotaa. Koulutustoiminnan lisäksi tukikohdassa toimi sotilassairaala, ja siellä kehitettiin uusia lentokoneita. Britannian ensimmäinen suihkulentokone lähti ensilennolleen Cranwellista vuonna 1941.

Lähteet
-------

1. ↑  The Village Cranwell, Brauncewell and Byards Leap Parish Council. Viitattu 1.11.2014.
2. ↑  Cranwell Aviation Heritage Centre Cranwell Aviation Heritage Centre.  Arkistoitu 16.3.2015. Viitattu 1.11.2014.
3. ↑  History of Royal Air Force Cranwell Cranwell Aviation Heritage Centre.  Arkistoitu 30.12.2013. Viitattu 1.11.2014.
Saab Scandia Heathrowin kentällä 1953.
Saab 90 Scandia
**Saab 90 Scandia** on ruotsalaisen SAAB-lentokonetehtaan ensimmäinen matkustajalentokone ja sellaisena yhtiön ensimmäinen siviililentokone.

Kun vuonna 1944 oli selvää, että toinen maailmansota päättyisi pian, Saab pyrki pääsemään sodan jälkeisille siviilikonemarkkinoille. Myös Saab-henkilöauton kehittäminen oli konversiota sotataloudesta.

Suunnittelu
-----------

Saab Scandian pienoismalli Linköpingissä.Saab Scandian pienoismalli Lindköpingissä.
Saab 90-koneen suunnittelu alkoi helmikuussa 1944. Koneesta tuli suorituskyvyltään DC-3:ä jonkin verran parempi, mutta muotoilultaan modernimpi, niin kutsuttu nokkapyöräkone. Enin lentoonlähtöpaino oli 16 500 kg ja kiitoratavaatimus nousussa 1 200  metriä. Matkanopeus oli 370 km/h sekä kantama 2 350 kilometriä. Hyötykuorma oli 2 900 kg. Prototyyppi lensi marraskuussa 1946. Siihen sopi 24–32 matkustajaa. Matkustamossa oli aikansa tavan mukaan yksi käytävä ja istuimet kaksittain sen molemmin puolin, eli istumajärjestys oli 2+2. Ruotsalainen lentoyhtiö Aktiebolaget Aerotransport, joka on SAS:n edeltäjä, tilasi 11 Saab-konetta. Ne tulivat käyttöön vuonna 1950. Koneita myytiin myös Brasiliaan, muttei muualle, sillä lentokonemarkkinat olivat voimakkaasti kansallisesti rajattuja.

VASP Scandia PP-SQN Sao Paolossa vuonna 1965.
Ruotsin ilmavoimien Saab 29 Tunnan -hävittäjän määrältään ylimitoitettu tilaus aiheutti sen, että Saab joutui hajauttamaan siviilikoneen tuotannon osin Fokkerin tehtaalle Hollantiin. Tässä on voitu hakea myös laajempaa yhteystyötä kahden pienen lentokonetehtaan välillä. Saab Scandian valmistus päättyi vuonna 1954.

Brasilialainen VASP osti vuonna 1957 kaikki SAS:n Saab 90-koneet.

Koneen viimeinen lento tehtiin 22. heinäkuuta 1969.

Viisi Saab Scandiaa tuhoutui Brasiliassa lento-onnettomuuksissa, kolme onnettomuutta johti kaikkiaan 64 ihmisen kuolemaan.

Jäljellä oleva kone
-------------------

Vain yksi 90 Scandia, PP-SQR, on enää olemassa. Se on museon pihassa Bebedourossa, Brasiliassa.

Lähteet
-------

* Hirvonen, Pauli: *MMM − Nuorten Ilmailukirja*, s. 138. Otava, Helsinki-Keuruu, 1961.

### Viitteet

1. ↑  Hirvonen, P. 1961: s. 138
2. ↑  AviationSafety.net
3. ↑  Planecrashinfo
4. ↑  PP-SQR. (Arkistoitu – Internet Archive) Fesa.be

Aiheesta muualla
----------------

* MyAviation.net photo gallery (Arkistoitu – Internet Archive)
Rekonstruktio crannogista Skotlannin Loch Taylla
**Crannog** (iiriksi *laivan kaaret*) tarkoittaa Skotlannissa ja Irlannissa järviin neoliittisella kaudella noin 3360–3640 eaa. rakennettuja keinotekoisia saaria, joiden päälle pystytettiin linnoitettuja asumuksia. Skotlannissa crannogeja tunnetaan yli 600. Crannogit oli tehty useimmiten puusta, lähinnä risukimpuista ja tukeista, mutta joskus niitä tehtiin myös kivestä. Ne rakennettiin usein pienille kareille, luodoille tai matalikoille, ja niitä ympäröi paaluvarustus. Näitä asuinpaikkoja rakennettiin vielä keskiajallakin. Jäänteitä crannogeista on säilynyt Glastonburyssa ja Holdernessissa.

Katso myös
----------

* Broch

Lähteet
-------

* Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8.

### Viitteet

1. ↑  Aikio & Vornanen 1993, s. 126
2. 1 2
3. ↑  Crannog *Britannica Academic, Encyclopædia Britannica*. Encyclopædia Britannica Inc. Viitattu 14.3.2018. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Crannog**.
*
**Rajatorpan koulu** on Vantaan Myyrmäen suuralueen Vapaalan kaupunginosassa sijaitseva, vuonna 1945 kansakouluna toimintansa aloittanut suomenkielinen peruskoulun alakoulu (luokka-asteet 1–6). Koulussa annetaan myös peruskouluun valmistavaa opetusta. Syksyllä 2019 koulua kävi 321 oppilasta.

Rajatorpan koulun nykyinen koulurakennus valmistui vuonna 2019, ja 1960-luvulla rakennettu koulurakennus purettiin vuonna 2020.

Rajatorpan koulun uudempi rakennus vuodelta 1964.
Rajatorpan koulun vanhempi koulurakennus (Ilpolan koulu) vuodelta 1948.
Ensimmäinen koulurakennus (Ilpolan koulu) valmistui syksyllä 1948 ja uudempi rakennus marraskuussa 1964. Koulun nimeksi vaihdettiin pian tämän jälkeen Rajatorpan koulu. Tiloja on sittemmin kunnostettu. Muutos kansakoulusta peruskouluksi tapahtui vuonna 1977. Syksyllä 2006 Rajatorpan koulu laajeni, kun aiempi Variston koulu liitettiin Rajatorpan kouluun Variston opetuspisteenä.

Koulu mainitsee painotus- ja vahvuusalueikseen ympäristö- ja ilmaisukasvatuksen sekä tietotekniikan.

Lähteet
-------

1. 1 2 3 4
2. 1 2 3 4
3. 1 2
4. ↑
5. ↑
6. ↑
7. ↑

Aiheesta muualla
----------------

* Rajatorpan koulu
Jäätikköuurteita kalkkikivessä Kelleys Islandilla, Ohiossa.
**Jäätikköuurteet** ovat mannerjäätikön aikaansaamia uurteita peruskalliossa. Jääkauden jäljiltä kallio on usein suurelta osilta sileä, mutta paikoin kallioon on syntynyt uurteita. Jäätikköuurteita paljastuu vuoristojäätiköiden vetäytyessä joltakin alueelta. Näitä uurteita on paljastunut myös jääkausien jälkeen mannerjäätikön sulamisen jälkeen. Pienemmät jäätikköuurteet voivat olla suoria, ristikkäisiä tai pirstekaarteen muotoisia. Syvemmät uurteet voivat olla kourumaisia tai sirppimäisen muotoisia.

Jäätikköuurteiden muodostuminen
-------------------------------

Jäätikköuurteita on yleensä useita samassa paikassa. Joskus jäätikkö on virrannut ensin toiseen suuntaan ja myöhemmin toiseen suuntaan. Tällöin voi syntyä ristikkäisiä uurteita, jotka ovat eri ikäisiä. Jäätikön alla sijainneen peruskallion tai vuoriston mineraloginen koostumus vaikuttaa uurteiden muodostumiseen. Esimerkiksi kalkkikivi uurtuu todennäköisesti enemmän kuin kvartsia sisältävä kallio tai vuoristo.

Katso myös
----------

* Vesieroosio
* Hiidenkirnu
* Jäätikköjokimuodostumat
* Moreenimuodostumat

Lähteet
-------

1. ↑  Marjatta Koivisto: "Jäätikön jäljet", *Jääkaudet*, s. 58–61. Helsinki: WSOY, 2004. ISBN 951-0-29101-3.
2. ↑  Kirk Heim: Glacial striations *maps.unomaha.edu*.  2.10.1997.  Arkistoitu 18.10.2016. Viitattu 31.1.2017. (englanniksi)

Aiheesta muualla
----------------

* Kuvia tai muita tiedostoja aiheesta **Jäätikköuurteet** Wikimedia Commonsissa
**Lisänimi** on henkilölle annettu nimi, joka kuvaa jotain tämän ominaisuutta tai saavutusta. Lisänimiä annetaan yleensä vasta nuoruus- tai aikuisiässä. Lisänimeä saatetaan käyttää henkilön oman nimen rinnalla tai sen sijasta. Ne voivat olla myös pilkallisia.

Lisänimet olivat yleisiä Rooman valtakunnassa, jossa sotilasjohtaja saattoi saada ansioistaan "palkkioksi" lisänimen. Rooman keisari Caligula sai pientä saapasta tarkoittavan nimensä jo lapsena ollessaan mukana isänsä sotaretkillä.

Hallitsijoille on annettu lisänimiä useissa maissa, joko hallitsijan elinaikana tai tämän kuoleman jälkeen. Hallitsijan nimeä kirjoitettaessa lisänimi tulee viimeisenä hallitsijanimen ja järjestysnumeron jälkeen (esimerkiksi Venäjän Pietari Suuri). On kuitenkin huomattava, että samalla tavalla kirjoitetaan myös kaksiosaiset hallitsijanimet (kuten Kustaa II Aadolf), jolloin kyse ei ole lisänimestä.

Lisänimet voivat liittyä myös erilaisiin elämään jääneisiin tarinoihin. Esimerkiksi italialainen Ugolino della Gherardesca sai lisänimen Kannibaali hänen syötyään tarinan mukaan kaksi poikaansa ja pojanpoikaansa jouduttuaan rangaistuksena maanpetoksesta muuratuksi heidän kanssaan torniin nääntymään nälkään.

Tavallisia hallitsijoiden lisänimiä
-----------------------------------

* Suuri (Venäjän Pietari Suuri ja Katariina II Suuri, Ranskan Kaarle Suuri)
* Pyhä (Ranskan Ludvig IX Pyhä)
* Mahtava

Erikoisempia hallitsijoiden lisänimiä
-------------------------------------

* Englannin Ethelred Neuvoton
* Englannin Juhana Maaton
* Englannin Maria I Verinen
* Espanjan Johanna Mielipuoli
* Norjan Harald Kaunotukka
* Norjan Eerik Verikirves
* Norjan Maunu Paljassääri
* Persian Khosrau I Kuolematon
* Ranskan Kaarle VI Mielipuoli
* Ranskan Ludvig VI Paksu
* Ranskan Pipin Pieni
* Ruotsin Kustaa II Aadolf, Pohjoisen Leijona
* Ruotsin Maunu Ladonlukko
* Sisilian Ferdinand II, Kuningas Pommi
* Tanskan Harald Sinihammas
* Tanskan Sven Kaksiparta

Katso myös
----------

* Lempinimi
* Epiteetti

Lähteet
-------

1. 1 2  Thon, Jan Ingar & Munch, Jens: Lisänimet jäivät historiaan *Historianet.fi*.  28.12.2009. Viitattu 11.12.2013.
2. ↑  Thon, Jan Ingar & Munch, Jens: Paljassääret ja neuvottomat *Historianet.fi*.  28.12.2009. Viitattu 11.12.2013.
3. ↑  Thon, Jan Ingar & Munch, Jens: Mielipuolet ja pommit *Historianet.fi*.  28.12.2009. Viitattu 11.12.2013.
**The Avengers** oli vuosina 1962–1964 toiminut suomalainen rautalankayhtye. Yhtye on perustettu Helsingin vuonna 1962. Siinä soittivat Aikka Hakala (rummut), Ilkka Salminen (basso), Reima Nurmi (komppikitara) sekä Vesa Salmela (soolokitara), jolla oli ensimmäinen Suomessa sunburst-värinen Fender Stratocaster -kitara. Kesällä 1963 yhtyeeseen liittyi laulusolisti Harri Saave, jota kutsuttiin Sörsseliksi. Samaan aikaan yhtyeeseen liittyi vielä urkuri Kari Olki, joka oli ilmeisesti ensimmäinen kitarayhtyeessä vaikuttanut urkuri.

The Avengers oli mukana kitarayhtyeiden ensimmäisessä SM-kilpailussa Expo-hallissa kevättalvella 1963, missä he herättivät levytuottaja Osmo Ruuskasen huomion. Seuraus tästä oli se, että yhtye sai levyttää Philips-merkille kaksi rautalankasingleä. Niistä ensimmäinen oli 14.8.1963 levytetty "*Taikayö / Leskiäidin tyttäret".* Sitä seurasi 9.10.1963 taltioitu "*Juoksuhauta-twist / Volgan rannalla"*.

The Avengers hajosi alkuvuonna 1964 asepalveluksen takia, ja Saave toimi vuoden kuluttua Harry & The Hound-Dogsin laulusolistina. Muista jäsenistä Hakala ja bassoon siirtynyt Salmela soittivat 60- ja 70-lukujen vaihteessa Smokings-yhtyeessä, josta Hakala siirtyi heinäkuussa 1971 Jussi Raittisen The Boys -yhtyeeseen.

Lähteet
-------

1. 1 2 3  The Avengers Finnishrocknroll Viitattu 4.7.2023
2. 1 2  The Avengers Bluesnews sivuilla Viitattu 4.7.2023
**Rajasthanilaiset mustalaistanssit** ovat perinteisiä intialaisia kansantansseja Rajasthanin aavikolla asuvien mustalaisheimojen parista. Ominaisia niille ovat mm. naisten vastapäivään tapahtuvat pyörimisliikkeet sekä rumpu ja ruokopillisoitinten säestys. 

Kalbeliya-mustalaisheimon jäsenet esiintyivät ennen maharadžoille ja kuninkaille, mutta tämän päivän Intiassa he kuuluvat alimpiin kasteihin kokien monenlaista syrjintää johtuen mm. siitä, että heimon jäseniä pidetään talonvaltaajina.

Kalbeliyoiden perinteiset ammatit ovat käärmeenlumooja sekä tanssija ja muusikko. Tätä erityistä suhdettaan kobriin kuvastavat myös monet kalbeliya-tanssit. 

Kalbeliya-heimo taistelee säilyttääkseen perinteiset tanssinsa ja laulunsa ja he ovatkin saaneet uutta yleisöä erilaisilta kansantanssifestivaaleilta mm. Intiassa ja Nepalissa. He toimivat nykyään myös turistien viihdyttäjinä hotelleissa, markkinoilla ja messuilla.

Kalbeliya-mustalaistanssien tyypillinen soitin on ruokopilli pungi, "kansanmusiikkioboe", joka on valmistettu kuivasta hedelmänkuoresta (kalebassista) johon on liitetty mehiläisvahalla ruokopillit molempiin päihin. Orkesterissa on lisäksi suuri kehärumpu "chang", jota voi soittaa kaksikin muusikkoa, toisen soittaessa pehmeällä kapulalla ja kädellä ja toisen soittaessa ohuilla tikuilla. Lisäksi mukana orkestereissa on sormisymbaaleja ja joskus muita intialaisia rumpuja (dhol, dholak) sekä tamburiineja.

Kalbeliya-mustalaisten tansseja ovat mm. instrumentaalimusiikilla säestettävä matku, joka on naisten oma viihdyketanssi, sekä loor, jota esitetään holi-juhlan aikaan.

Lapsia ei kouluteta erikseen tanssimaan tai soittamaan vaan he oppivat kansantaiteen aikuisia matkimalla. Jatkuva into harjoittelemiseen tekee esityksistä lopulta taidokkaita ja monipuolisia. Kalbeliya-mustalaiset muokkaavat ja kehittävät improvisoimalla perinteitään jatkuvasti.

Muita Rajasthanin mustalaistansseja esittävät mm. bhopa-heimo, joka Kalbeliya-heimon tapaan elättää itsensä tanssilla ja musiikilla.

Lähteet
-------

1. ↑  Youtube
2. ↑  Maya Sapera Dance company (Arkistoitu – Internet Archive)
3. ↑  Rajasthan tour package.com (Arkistoitu – Internet Archive)
4. ↑  Native Planet.com (Arkistoitu – Internet Archive)
**Frynsin oireyhtymä** on monia epämuodostumia aiheuttava geneettinen oireyhtymä. Epämuodostumia esiintyy varsinkin kasvoissa, raajoissa, palleassa, keuhkoissa, aivoissa ja sydämessä. Oireyhtymästä kärsivät selviytyvät harvoin ensimmäistä elinkuukauttaan pidempään. Oireyhtymä periytyy peittyvästi autosomissa.

Frynsin oireyhtymään liittyvät sille tyypilliset kasvonpiirteet. Raajoissa ja kasvoissa todetaan monenlaisia epämuodostumia. Suulakihalkio on todettu puolilla ja huulihalkio neljänneksellä potilaista. Oireyhtymälle luonteenomainen piirre on palleatyrä, johon usein liittyy keuhkojen alikehittyneisyys. Aivoissa tyypillisiä poikkeavuuksia ovat aivokammion laajentuma, hydrokefalia, Dandy–Walkerin epämuodostuma ja aivokurkiaisen puuttuminen. Frynsin oireyhtymään on liittynyt 40 %:lla potilaista sydämen eteisten väliseinän puutos. Lisäksi 10 %:lla on todettu kammion väliseinän puutos ja 10 %:lla aortan poikkeavuus. Frynsin oireyhtymään on liittynyt myös hengitysteiden, ruoansulatuskanavan, virtsa- ja sukupuolielinten, lihasten ja luuston epämuodostumia.

Frynsin oireyhtymän varhainen kuolleisuus on korkea eikä potilaiden kasvusta ja psykomotorisesta kehityksestä ole paljon tietoa. Oireyhtymän ennustetta kuitenkin määrittävät siihen liittyvien epämuodostumien laajuus ja vaikeusaste; jos palleaongelmia ei ole, ennuste on parempi. On kuvattu yli vuoden ikäisiksi eläneitä potilaita, joilla on ollut eriasteisia neurologisia ongelmia. Harvinaisina on ilmennyt lievempiä taudinkuvia, joissa lapsi on jopa oppinut kävelemään ja ymmärtämään puhetta.

Frynsin oireyhtymän kuvasi ensimmäisenä Jean-Pierre Fryns vuonna 1979 kahdella kuolleena syntyneellä siskoksella. Esiintyvyyden on arvioitu olevan elävinä syntyneillä 1/14 000. Synnynnäisestä palleatyrästä kärsivistä 4–10 %:n on arvioitu kärsivän Frynsin oireyhtymästä.

Lähteet
-------

1. 1 2 3 4  Johanna Rintahaka, Frynsin oireyhtymä Tukiliitto 4.1.2022, viitattu 25.6.2023
2. 1 2 3 4  Anne Slavotinek, Fryns Syndrome National Library of Medicine 18.4.2007, viitattu 25.6.2023
3. ↑  Fryns syndrome Orphanet, viitattu 25.6.2023
**Johan Granqvist** (alun perin **Juho Juhonpoika**; 29. elokuuta 1829 Iitti, Suomen suuriruhtinaskunta – 15. helmikuuta 1882 Iitti, Suomen suuriruhtinaskunta) oli suomalainen nimismies, kunnankirjuri, itseoppinut kynäilijä ja lauluntekijä.

Granqvist on tullut lähinnä tunnetuksi laulun *En voi sua unhottaa poies* (*Kaipaus*) tekijänä.

Elämä
-----

Granqvist oli syntyisin Iitistä, torpparin poika, jonka seurakunnan lukkari Johan Engberg otti palvelukseensa. Alkuoppinsa hän sai lukkarin perheessä, jossa oppi myös ruotsin kielen ja pääsi lopulta lukkarinkokelaaksi. Granqvist ryhtyi kirjoittamaan pitäjänuutisia eri lehtiin, varsinkin *Suomettareen*. Hän kirjoitti myös runoja, soitti viulua ja esitti laatimiaan arkkivirsiä hautajaisissa. Kokemuksensa onnettomasta rakkaussuhteesta esimiehensä lukkarin tyttäreen hän puki sanoiksi ja säveliksi *Kaipaus-*laulussa. Lyhyen aikaa siltavoutina toimittuaan Granqvist muutti sittemmin ensin Tammelaan ja sitten Mikkeliin. Toimittuaan lääninhallituksen kanslistina hänet nimitettiin nimismieheksi Mikkelin pitäjään. Kuitenkin jo muutaman vuoden kuluttua vuonna 1866 hän joutui talous- ja virkaepäselvyyksien vuoksi eroamaan tehtävästään. Loppuelämänsä hän toimi kotipaikallaan Iitissä asioitsijana ja Iitin ensimmäisenä kunnansihteerinä.

Kaipaus-laulu
-------------

Kaipaus-laulu julkaistiin ensimmäisen kerran koulunopettaja F. V. Illbergin vuonna 1867 kokoomassa suomalaisten kansanlaulujen ja -tanssien kokoelmassa. Kaipaus on siinä ensimmäisenä. Se esitellään Juvan ja Mikkelin pitäjistä olevana kansanlauluna. Tällä oli ratkaiseva merkitys myös laulun myöhempien julkaisujen kannalta. Kansanlaululla ymmärrettiin tuolloin kansan keskuudessa suosittuja lauluja, jolloin niiden alkuperäiseen tekijään ei huomiota kiinnitetty. Seuraavana vuonna Illbergin kirjan ilmestymisestä haluttiin kuitenkin oikaista Kaipaus-laulun alkuperä: kyse oli entisen nimismies Granqvistin laulu- ja nuottikirjasta peräisin olevasta sävellyksestä. Tämän korjauksen Granqvist itse vahvisti omassa vastineessaan. Laulun sanat ja sävel ovat hänen vuonna 1855 Iitissä tekemät, joskin alun perin vain yksityiseen käyttöön tarkoitetut.

Säilyneet kirjoitelmat
----------------------

* 15 runoa (runokatkelmaa)
* viisi virsimukaelmaa (käännöstä)
* vajaa 20 sanomalehtikirjoitusta
* kaksi kirjettä

Lähteet
-------

1. ↑  Esa Palletvuori 2011. *En voi sua unhottaa poijes*. Joh. Granqvistin elämä, kirjoitelmat ja lähipiiri. Omakustanne, Helsinki.
2. ↑  Sulo Haltsonen 1957. Tunnetun "kansanlaulun" sepittäjä. Teoksessa *Kalevalaseuran vuosikirja 37*. WSOY, Porvoo–Helsinki.

Kirjallisuus
------------

* Esa Palletvuori 2008. Erään kansanlaulun tarina. Teoksessa *Kansanestetiikka*. Kalevalaseuran vuosikirja 87. Toimittaneet Seppo Knuuttila ja Ulla Piela. SKS, Helsinki.

WikiaineistoWikiaineisto
Wikiaineistoon on tallennettu tekstiä aiheesta: 
***Johan Granqvist*** 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Johan Gottfried von Falkenberg** (myös **Falckenberg**, 30. toukokuuta 1626 Eurajoki – 29. heinäkuuta 1674 Tukholma) oli suomalainen majuri ja valtiopäivämies. Hänen vanhempansa olivat Saksasta muuttanut everstiluutnantti Gottfrid von Falkenberg ja Christina Jordan, joka oli Michel Jordanin tytär.

Vuojoen kartanossa syntynyt Falkenberg tuli pikettipalvelukseen kuningatar Kristiinan henkivartiostoon 1642. Hänet nimitettiin vänrikiksi Hämeen jalkaväkirykmenttiin 1644 ja luutnantiksi 1648. Falkenberg toimi majoitusmestarina eversti Fabian von Knorringin ratsujoukoissa Inkerinmaalla 1650. Vuonna 1657 Falkenberg otti osaa Turun kokoukseen ja 1660 hänet määrättiin Käkisalmen läänin. Falkenberg toimi Turun hovioikeuden aatelisluokan asessorina 1666 ja samalla edelleen kihlakunnantuomarina. Hän isännöi myös isältään perimäänsä Palttilan kartanoa Laitilassa. Falkenberg on haudattu Laitilan kirkkoon, jossa on myös hänen hautavaakunansa.

Gottfrid von Falkenbergin puoliso oli Jakob von Tiesenhausenin ja Elisabet von Aderkasin tytär Anna Barbara von Tiesenhausen (1634–1714), jonka kanssa hän avioitui 1651. Pariskunnalla oli kymmenen lasta. Yksi heidän pojistaa oli Turun akatemian kansleri Gabriel Falkenberg af Sandemar.

Lähteet
-------

* Von Falckenberg -suku (Arkistoitu – Internet Archive)

### Viitteet

1. ↑  Westerlund, A. W.: *Turun hovioikeuden presidentit ja virkamiehet*, s. 176. Turku: H. Edgren, 1923.
2. ↑  Koivisto, Olavi: "Historiallinen aika", *Laitilan historia I*, s. 465–466. Laitila: Laitilan kunnan ja seurakunnan historiatoimikunta, 1969. DIGI – Yleisten kirjastojen digitoimaa aineistoa (PDF).

Aiheesta muualla
----------------

* Heikki Impiwaara: von Falkenberg (Arkistoitu – Internet Archive), Genos 13(1942), s. 75
Lyypekin alueen kartta.
**Schlutup** on yksi Lyypekin satama-alueen viidestä terminaalista. Terminaali sijaitsee Trave-joen varrella, ja sitä operoi Lübecker Hafen-Gesellschaft. Alueen pinta-ala on 260 000 m². Ro-ro-aluksille tarkoitettuja laituripaikkoja terminaalissa on kaksi, ja laiturien yhteispituus on 230 metriä. Terminaalin syvyys on yli 8,5 metriä. Schlutupin kautta kulkee muun muassa rekkoja, perävaunuja, kontteja ja metsäteollisuuden tuotteita, kuten sellua ja paperia. Terminaali työllistää 137 ihmistä.

Terminaali palvelee erityisesti ruotsalaista metsäteollisuutta.

Katso myös
----------

* Skandinavienkai
* Konstinkai
* Nordlandkai
* Seelandkai

Lähteet
-------

1. ↑  Tiiro, Sari: Lyypekki haluaa kasvaa: Skandinavienkai-terminaalialue laajentuu merkittävästi (PDF)  3/2005. Stevis – Finnsteven tiedotus- ja uutislehti.  Arkistoitu 27.3.2007. Viitattu 13.12.2008.
2. 1 2 3 4 5 6  Terminal Schlutup Lübecker Hafen-Gesellschaft. Viitattu 13.12.2008. (englanniksi)

Aiheesta muualla
----------------

* Lübecker Hafen-Gesellschaft (Arkistoitu – Internet Archive) (englanniksi) (saksaksi)
**BelTA** eli **Valkovenäläinen uutistoimisto (BelTA)** (valkoven. (UP) Беларускае тэлеграфнае агенцтва (БЕЛТА),  *(UR) Belaruskaje telehrafnaje ahentstva (BELTA), suom. (Unitaarinen yritys) Valkovenäläinen sähkösanomatoimisto/uutistoimisto (BELTA)*, ven.  (UP) Белорусское телеграфное агентство (БЕЛТА),  *(UR) Belorusskoje telegrafnoje agentstvo (BELTA)*) on Valko-Venäjän tasavallan virallinen uutis- ja tietotoimisto. Yritysmuodoltaan se on tasavallan unitaarinen yritys (RUP). 

Uutistoimisto tuottaa päivittäin (arkipäivisin) noin 150-170 uutista verkkosivuilleen ja yhtiön valokuvapalvelu noin 100 valokuvaa. Yhtiöllä on Minskissä sijaitsevan päätoimipisteen lisäksi Valko-Venäjän aluekeskuksissa (Brest, Homel, Hrodna, Mahiljou, Vitsebsk), sekä Moskovassa, Vilnassa ja Moldovan Chișinăussa. Uutistoimiston pääkieli on venäjä; verkkouutisia toimitetaan lisäksi myös valkovenäjän, englannin, espanjan ja saksan kielellä. 

Uutis- ja tietotoimisto on perustettu joulukuussa 1918 Venäjän uutistoimiston Valko-Venäjän osastona nimellä **BelOtROSTA**. Uutistoimiston nimi vaihtui useasti (БелРОСТА, БелКТА, Белинформ; BelROSTA, BelKTA, Belinform) ja se toimi Neuvostoliiton aikana tiiviissä yhteistyössä Neuvostoliiton uutistoimisto TASSin (Telegrafnoje agentstvo Sovetskogo Sojuza) kanssa. Valko-Venäjän itsenäistymisen jälkeen 1991 uutistoimisto sai uuden tasavallan valtiollisen uutistoimiston aseman ja nykyisen nimensä BelTA. 

BelTAlla on uutistoiminnan lisäksi muutamia julkaisuja. Yhtiö julkaisee viikkolehteä *7 Dnei* (7 дней, (venäjäksi)), neljännesvuosittain ilmestyvää *Economy of Belarus* -aikakauslehteä (Экономика Беларуси, (englanniksi) ja (venäjäksi); yhteistyössä Valko-Venäjän talousministeriön kanssa) sekä kuukausijulkaisu *Belaruskaja Dumka*a (Беларуская думка, (venäjäksi)). Lisäksi yhtiö julkaisee kirjoja, kirjasia, julisteita ja myy julkaisupalveluja muille yrityksille.

Lähteet
-------

1. 1 2 3 4 5 6  Respublikanskaje unitarnaje pradpryjemstva "Belaruskaje telehrafnaje ahentstva" Valkovenäläinen uutistoimisto BelTA, belta.by. Viitattu 8.2.2014. (valkovenäjäksi)
2. 1 2 3 4 5 6  O kompani Valkovenäläinen uutistoimisto BelTA, belta.by. Viitattu 8.2.2014. (venäjäksi)
3. 1 2 3 4 5  About BelTA Valkovenäläinen uutistoimisto BelTA, belta.by. Viitattu 8.2.2014. (englanniksi)

Aiheesta muualla
----------------

* 7 dnei (BelTA:n julkaisu) (Arkistoitu – Internet Archive) (venäjäksi) (7dney.by)
* Belaruskaja Dumka (BelTA:n julkaisu) (venäjäksi) (beldumka.belta.by)
* Economy of Belarus -aikakauslehti (Экономика Беларуси; BelTA:n julkaisu) (Arkistoitu – Internet Archive) (englanniksi) (venäjäksi) (belarus-economy.by)
* Media in Belarus: News Agencies (englanniksi) (e-belarus.org)
* Belarus: Media (englanniksi) (bbc.co.uk)
* Belarus: Time for media reform - Index on Censorship (pdf) (englanniksi) (indexoncensorship.org)
David Bain vuonna 2009 sen jälkeen, kun hänet todettiin syyttömäksi.**David Bain** (s. 27. maaliskuuta 1972, Dunedin) on uusiseelantilainen, joka tuomittiin vuonna 1994 tapahtuneista vanhempiensa ja sisarustensa murhista. Hän sai elinkautisen, mutta hänen tapaustaan käsiteltiin myöhemmin uudelleen, ja vuonna 2009 hänet todettiin syyttömäksi.

Bain syntyi Dunedinissa Margaret Arawan ja Robin Irving Bainin pojaksi. Perhe asui vuosina 1973-1988 Papua-Uudessa-Guineassa, jossa isä Robin toimi opettajana.

Murhat
------

Kaikki perheen jäsenet Davidia lukuun ottamatta tapettiin aamuyöllä 20. kesäkuuta 1994. David pidätettiin teosta epäiltynä neljän päivän kuluttua. Hänet tuomittiin viidestä murhasta vankeuteen elinkaudeksi 19. toukokuuta 1995. Hän kiisti julkisuudessa syyllisyytensä. Uusiseelantilaisissa uutisraporteissa spekuloitiinkin, että murhaaja olisi voinut todellisuudessa olla Bainin isä, Robin. 

Bainin syyttömyys todettiin 5. kesäkuuta 2009. Puolustus piti todellisena syyllisenä Bainin isää. Bain itse kertoi löytäneensä perheenjäsenensä ammuttuina.

Lähteet
-------

1. ↑  Robin Bain 'real pacifist', murder trial told

Aiheesta muualla
----------------

* Bain breaks his silence[vanhentunut linkki] (englanniksi)
**Tähdet** 

 

Nimeäminen · Luokittelu  
Kehitys · HR-kaavio · Nukleosynteesi  

Tähtijärjestelmä · Eksoplaneetta  

Luettelot tähdistä

Synty ja kehitys 

Synty · Prototähti · Esipääsarja · Pääsarja  
Horisontaalihaara · Asymptoottihaara  
Esiplanetaarinen sumu · Planetaarinen sumu  
Wolfin–Rayetin tähti · Valesupernova  
Supernova · Hypernova

Luminositeettiluokitus 

Alikääpiö · Kääpiö (Punainen · Keltainen · Sininen)  
Alijättiläinen · Jättiläinen (Punainen · Sininen)  
Kirkas jättiläinen · Ylijättiläinen (Punainen · Sininen)  
Hyperjättiläinen

Spektriluokitus 

O · B · A · F · G · K · M  
Bariumtähti · Hiilitähti · Teknetiumtähti

Jäänteet 

Valkoinen kääpiö · Musta kääpiö · Heliumplaneetta  
Neutronitähti (Pulsari · Magnetar) · Musta aukko

Nukleosynteesi 

Alfareaktio · Kolmialfareaktio · Heliumleimahdus  
Hiilisykli · Hiilen fuusio · Neutronisieppaus · Nova

Yleiset ominaisuudet 

Ikä · Magnitudi · Metallisuus · Luminositeetti

Aiheeseen liittyvää 

Ruskea kääpiö · Ruskea alikääpiö · Planeetta  
Tähtijoukko (Avoin · Pallomainen) · Tähdistö  
Auringon ominaisuudet

 n • k • m 
**Tähden ikä** mitataan monin tavoin.

Yleensä käytetään litiumin Li ja berylliumin Be runsautta.
Nämä heikkenevät iän myötä. 
Tähden ikää voidaan karkeasti arvioida sen massan, pintalämpötilan ja kirkkauden perusteella. Näitä on usein vaikea arvioida tarkasti.
Monien tähtien iät on arvioitu eri menetelmillä hyvinkin vaihtelevasti.
Jättiläistähden ikiä ei monestikaan osata tarkoin sanoa, koska ne käyvät samantapaisen kehitysvaiheen, esimerkiksi kefeidivaiheen läpi pari kertaa.
Auringon ikä on 4,6 miljardia vuotta. Auringon tyyppinen pääsarjan tähti kirkastuu ja kasvaa vanhetessaan. Painovoima pinnalla pienenee. Samalla sen pyörimisnopeus pienenee, pyörähdysaika kasvaa, kromosfäärin aktiivisuus heikkenee ja mikroturbulenssi pienenee. Aktiivisuusjakso pitenee ja häviää iän myötä. Ikää voidaan mitata harvinaisten metallien toriumin ja neodyymin suhteesta Th/Nd.
*Hakusana "BAN" ohjaa tänne. BAN on myös Bangladeshin maatunnus urheilukilpailuissa.*
**Bannaus** tulee englannin kielen sanasta *ban* ja tarkoittaa porttikiellon antamista tai vain pääsyn tai muun oikeuden estämistä.

Tämä puhekielen termi on käytössä lähinnä IRC-yhteisöissä, mutta on levinnyt myös muihin internetin verkkoyhteisömuotoihin. Bannaamalla jonkun irc-kanavan käyttäjän, kanavaoperaattorit voivat estää huonokäytöksisen - tai muusta syystä ei-toivotun - käyttäjän pääsyn kanavalle joko väliaikaisesti tai pysyvästi. Käyttäjä tunnistetaan hänen verkko-osoitteensa perusteella. Lisäksi on mahdollista bannata kokonaisia verkkoalueita – esimerkiksi jonkin tietyn maatunnuksen, kuten **.fi**. Mikäli bannit eivät kata käyttäjän koko ip-osoitetta, voi bannit saanut käyttäjä palata kanavalle muuttamalla erilaisia käyttäjätietojaan (tällöin hänet voi kuitenkin tunnistaa aika helposti ip-osoitteen perusteella). Kaikki bannit pystytään kiertämään vaihtamalla ip-osoitetta tarpeeksi. Tavallinen käyttäjä ei pysty useissa tapauksissa vaihtamaan ip-osoitettaan suoraan, mutta on mahdollista tulla IRCiin esimerkiksi WWW:n IRC-portaalien kautta, jolloin IRCissä muilla käyttäjille näkyvä ip-osoite on täysin erilainen kuin käyttäjän varsinainen ip. Ulkomaiset osoitteet voidaan bannata esimerkiksi kanavalta, joka on tarkoitettu vain tietyn kielisille keskustelijoille.

Bannaaminen on hyvä keino estää ilkikuristen käyttäjien tai bottien floodaus kanavalla sillä tällöin he eivät voi välittömästi palata takaisin vaan myös pysyvät poissa. Käytännössä se on siis suojautumiskeino palvelunestohyökkäystä vastaan. Bannaamista voidaan käyttää myös eräänlaisena rankaisumenetelmänä. IRCissä ei ole yleensä kuitenkaan mitään muuta valvontaa, kuin kanavien omat operaattorit, jotka voivat olla keitä tahansa IRCin käyttäjiä. Näin ollen banneja voidaan jaella täysin mielivaltaisesti eikä bannien oikeudenmukaisuudesta ole mitään takeita.
**Frugård** eli **Frugårdin kartano** on Joroisissa, noin viisi kilometriä Joroisten kirkonkylältä itään sijaitseva kartano. Kartano kuuluu osana Joroisten kartanoiden muodostamaan valtakunnallisesti merkittävien rakennettujen kulttuuriympäristöjen kohteeseen.

Haukiveden Haapaselän Kotkatlahden rannalla sijaitsevan kartanon nimi (ruots. fru= rouva, gård= kartano) viittaa rouva Hedvig Juliana Munckiin, joka oli everstiluutnantti Anders Erik Munckin leski ja sittemmin kuningas Kustaa III:n kreiviksi nimittämän Adolf Fredrik Munckin äiti. Rouva Munck osti tuolloisen ratsutilan vuonna 1781 ja kehitti sen kartanoksi. Hän rakennutti kartanon nykyisen päärakennuksen ja monia miljöössä osittain säilyneitä talousrakennuksia.
Vuonna 1798 kapteeni, myöhemmin everstiksi kohonnut Berndt Adolf Grotenfelt osti kartanon rouva Munckilta. Tällöin kartanosta tuli osa Grotenfelt-suvun seudulta omistamien useiden kartanoiden (Kotkalahden eli Örnvikin kartano, Järvikylän kartano, ja Juvan Wehmaisten kartano) kokonaisuutta.

Lähteet
-------

1. ↑  Joroisten kartanot *Valtakunnallisesti merkittävät rakennetut kulttuuriympäristöt, rky.fi*. Museovirasto. Viitattu 16.9.2019.
2. 1 2 3  Frugård, kartano *Herrasväen asuinpaikat – Etelä-Savon kartanot ja kartanoiksi kutsutut : Joroinen*. Mikkelin kirjasto. Viitattu 16.9.2019.
3. 1 2  Jaana Virtanen: Savon helmet: Frugårdin kartano Joroisissa on Suomen merkittävimpiä kartanorakennuksia *Savon Sanomat, savonsanomat.fi*.  19.10.2015. Viitattu 16.9.2019.
4. 1 2  C. J. Gradberg (teksti), Kai Dahl (valokuvat): *Suomen kartanoita*, s. 84–87 (Joroisten Frugård). Suomentanut Irma Savolainen. Helsinki: Kustannusosakeyhtiö Otava, 1989. ISBN 951-1-10774-7 (sid.). (suomeksi)
**Belaboris** oli 1980-luvun alussa toiminut suomalainen pop-yhtye. Se syntyi pienlehti- ja musiikkikustantaja Kimmo Miettisen ideasta perustaa suomalainen tyttöyhtye. Hän sai myytyä ideansa Poko Rekordsin Epe Heleniukselle. Nimensä yhtye sai kauhuelokuvanäyttelijöiden Bela Lugosin ja Boris Karloffin etunimien yhdistelmästä. Miettisen ajatuksena oli tyttöyhtye, jossa tytöt (tai vain osa heistä) laulaisi ja soittamisesta vastaisi Esa Ijäksen johtama Tyhjät patterit -yhtye. Tarkoitus oli, että julkisuudessa annettaisiin ymmärtää, että tytöt soittaisivat itse levyllään.

Ensimmäinen single "Kuolleet peilit" / "Monsteribaari" julkaistiin Pokon Femme Fatale -merkillä marraskuussa 1982. Sitä seurasi "Odotus" / "Babypop" helmikuussa 1983 ja yhtyeen jo hajottua minialbumi *...Olipa kerran* joulukuussa 1984. Tyhjät patterit sävelsi kappaleet yhtyeelle ja soitti instrumentit levyille. Belaboriksen kappaleiden lauluosuuksista vastasi lähinnä Vilma Vainikainen. Muista jäsenistä Sisko Vainikainen ja Rita lauloivat joillakin kappaleilla, Jake ja Mari eivät laula Belaboriksen levyillä. Yhtye ei kuitenkaan menestynyt ja se hajosi jäsenien motivaation puuteeseen.

Vuonna 1984 Miettinen kokosi uuden **Belaboris II** -yhtyeen. Siltä julkaistiin kuitenkin vain single "Rakkauden jälkeen". Singlellä laulavan Saara Soisalon lisäksi uuteen Belaborikseen kuuluivat Sallamaari Muhonen ja Minna Soisalo. Tämäkin kokoonpano hajosi kuitenkin nopeasti.

Diskografia
-----------

### Singlet

* "Kuolleet peilit" / "Monsteribaari" (Femme Fatale, 1982)
* "Odotus" / "Babypop" (Femme Fatale, 1983)
* "Rakkauden jälkeen" (Poko Rekords, 1984, Belaboriksen toisella kokoonpanolla)

### Albumi

* *...Olipa kerran*  (Poko Rekords, 1984)
* *...Olipa kerran - Koko tuotanto + bonukset*  (Poko Rekords, 2012) (uudelleenmasteroitu, alkuperäisen albumin lisäksi 9 ylimääräistä kappaletta)

#### Belaboris (alkuperäisalbumi)

1. Kuolleet peilit  

2. Yö vanhassa talossa  

3. Odotus  

4. Kolme askelta (Costello-remix)  

5. Monsteribaari  

6. Mitä lapsille tapahtui  

7. Baby Pop  

8. Venus  

#### Bonukset vuoden 2012 uudelleenjulkaisulla

##### Belaboris

9. Odotus (alkuperäinen versio)  

10. Kolme askelta (alkuperäinen versio)  

##### Belaboris II

11. Rakkauden jälkeen  

12. Muut sen tietää  

##### Pate ja Saara

13. Hei Paula  

14. Mä lähden stadiin  

##### Saara

15. Hiekkarantaan  

16. Sympatiaa  

17. Paljain jaloin

Lähteet
-------

* Belaboris Finnmusic.netin tietokannassa

1. ↑
2. ↑   (Arkistoitu – Internet Archive)
3. 1 2  Vesa Kontiainen: *Aitoa Suomirokkia – Poko Rekordsin historia*, s. 146-148. Like, 2004. ISBN 952-471-400-0.
4. ↑  ...Olipa kerran - Koko tuotanto + bonukset Poko.  Arkistoitu 26.4.2012. Viitattu 3.7.2012.
**Banner Harvey Thomas** (6. syyskuuta 1954 – 10. huhtikuuta 2017) oli yhdysvaltalainen basisti. Hänet tunnetaan Molly Hatchet -yhtyeen alkuperäisenä basistina. 

Thomas liittyi Molly Hatchetiin vuonna 1975 ja on mukana yhtyeen neljällä ensimmäisellä studioalbumilla. Hän osallistui muun muassa kappaleiden "Gator Country", "Flirtin' with Disaster" ja "Beatin' the Odds" säveltämiseen. Molly Hatchet menestyi debyyttialbumin julkaisusta lähtien, mutta vuonna 1981 Thomas erosi suosionsa huipulla olevasta yhtyeestä jouduttuaan riitaan kitaristi Dave Hlubekin kanssa. Thomasin korvasi yhtyeessä Riff West.

Vuonna 1983 Thomas perusti oman yhtyeen nimeltä Big Engine. Hän soitti bassokitaraa elämänsä loppuun asti ja oli juuri liittynyt Those Guys- kokoonpanoon. Hän asui Floridan Jacksonvillessä ja soitti paikallisissa yhtyeissä sekä esiintyi kaupungin ravintoloissa.

Thomas kuoli 62-vuotiaana keuhkokuumeeseen.

Lähteet
-------

1. ↑  Banner Thomas (1956 - 2017)  13.4.2017. Alabama Music Office. Viitattu 25.7.2018.
2. ↑  Founding Molly Hatchet Bassist Banner Thomas Dies  13.4.2017. Ultimate Classic Rock. Viitattu 25.7.2018.

Aiheesta muualla
----------------

* Banner Thomas Discogsissa
* Banner Thomasin Facebook -sivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
**Liberec** Cs-Liberec.ogg kuuntele ääntämys**(ohje)** (saks. *Reichenberg*) on kaupunki Neisse-joen varrella Tšekissä. Liberec sijaitsee noin 90 kilometriä Prahasta koilliseen. Kaupungin pinta-ala on 106 neliökilometriä ja asukkaita siellä on 100 914 (2009). Kaupungissa on mm. teknillinen korkeakoulu, kasvitieteellinen puutarha ja eläintarha. Kaupungissa on myös talviurheilukeskus, jossa järjestetään muun muassa mäkihypyn maailmancupin kisoja ja hiihdon maailmanmestaruuskilpailut 2009. Kaupungissa järjestettiin myös pöytäjääkiekon maailmanmestaruuskilpailut vuonna 2017.

Historia
--------

Liberec perustettiin jo 1200-luvulla ja se mainittiin ensi kerran 1352. Se oli suurin sudeettisaksalaisista kaupungeista. Vuodesta 1622 vuoteen 1634 kaupunki kuului Albrecht von Wallensteinille. Hänen kuolemansa jälkeen se siirtyi Matthias Gallakselle ja pysyi hänen jälkeensäkin Clam Gallaksen suvulla. Toiseen maailmansotaan asti kaupunki tunnettiin *Reichenberg*-nimisenä ja se oli pohjoisten Sudeettialueiden pääkaupunki.

Nähtävyyksiä
------------

Kaupungin nähtävyyksiä ovat Liberecin kaupungintalo (1893), kreivi Clam Gallas'n linna (1700-luvulta) ja Ještěd-vuorella oleva saman­niminen torni (1968), josta on tullut kaupungin symboli. Kaupunki kehittyi nopeasti 1800-luvun lopulla, ja kaupungissa onkin hyvin säilyneitä 1800-luvun lopun rakennuksia. Kaupungintalon lisäksi muita merkittäviä rakennuksia ovat oopperatalo ja Severočeské muzeum (Pohjois-Böömin museo).

Katso myös
----------

* Theodor von Liebieg
* Reichenberger Automobil Fabrik

Lähteet
-------

1. ↑  Population of municipalities of the Czech republic, 1 January 2009 Czech Statistical Office. Viitattu 5. helmikuuta 2010.
2. ↑  ITHF *www.ithf.info*. Viitattu 20.10.2019.
3. ↑  Liberec history (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Liberec** Wikimedia Commonsissa
**Platonin Akatemia** (kreik. Ακαδημία Πλάτωνος, *Akadimía Plátonos*) on kreikkalainen draamakomedia. Elokuvan pääaiheena ovat kreikkalaisten ja maahanmuuttajien väliset jännitteet.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Noin 50-vuotias Stávros pitää Ateenassa kioskia, jossa ei käy juurikaan asiakkaita. Joka aamu hän asettaa kioskinsa eteen muovituolit, joihin hän ja hänen ystävänsä sekä hänen vanha ja jo seniili äitinsä asettuvat koko päiväksi katselemaan ohi lipuvia tapahtumia. Miesten pilkan kohteena ovat erityisesti albanialaiset maahanmuuttajat. Joukkoon kuuluu myös Pátriot (Patrióti) -niminen koira, joka haukkuu vain ohi kulkevia albanialaisia. Albanialaiset vaikuttavat tekevän elokuvassa kaikki raskaammat työt; lisäksi joukko ahkeria kiinalaisia on perustamassa naapurustoon omaa liikettään.

Eräänä päivänä Stávroksen äiti ottaa hoiviinsa albanialaisen miehen nimeltä Marenglen, kutsuu tätä pojakseen ja alkaa itsekin puhua sujuvaa albaniaa. Käy ilmi, että äiti oli muuttanut Stávroksen kanssa Albaniasta tämän ollessa vielä pieni, kun taas toinen pojista oli jäänyt Albaniaan. Stávros joutuu pohtimaan albanialaisen taustansa merkitystä: onko hän vielä kreikkalainen? Myös Stávroksen ystävät alkavat suhtautua häneen epäilevästi ja vieroksuvasti.

Äidin kuolema antaa miehille mahdollisuuden selvittää välejään. Lopussa herää epäilys, oliko Marenglen sittenkään Stávroksen veli, vai oliko kaikki vain Marenglenin toiveajattelua tämän etsiessä äitiään vanhan valokuvan avulla.

Elokuvan nimi viittaa Ateenan samannimiseen Akadimía Plátonos -kaupunginosaan, mutta samalla myös suoraan filosofisten keskustelujen Platonin Akatemiaan. Elokuvan hulttiomaiset päähenkilöt ovat kuitenkin kaukana kreikkalaisista viisaista.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Antónis Kafetzópoulos  | … |  Stávros, kioskinpitäjä
  |
|  Anastá Kozntiné  | … |  Marenglen (nimistä Marx-Engels-Lenin), albanialainen
  |
|  Titíka Sarigkoúli  | … |  Charíkleia, Stávroksen äiti
  |
|  Giórgos Souxés  | … |  Níkos, Stávroksen ystävä
  |
|  Kóstas Koronaíos  | … |  Argýris, Stávroksen ystävä
  |
|  Panagiótis Stamatákis  | … |  Thýmios, Stávroksen ystävä
  |
|  María Zormpá  | … |  Ntína, Stávroksen entinen vaimo
  |

Palkinnot
---------

Elokuva kilpaili LUX-palkinnosta vuonna 2010 ja on voittanut erilaisia muita palkintoja.

Lähteet
-------

1. ↑  Ο Καφετζόπουλος αντιμετανάστης ροκάς στην «Ακαδημία Πλάτωνος» *Ελληνικές Γραμμές*.  5.11.2009.  Arkistoitu 20.1.2013. Viitattu 24.8.2012.
2. ↑  Plato's Academy -- Film Review *The Hollywood Reporter*. Viitattu 24.8.2012.
3. ↑  Akadimia Platonos - Plato's Academy *LUX Fil Prize*.  Arkistoitu 14.5.2012. Viitattu 24.8.2012.
4. ↑  European Union Film Festival: Plato's Academy *Golden Village*.  Arkistoitu 6.5.2012. Viitattu 24.8.2012.

Aiheesta muualla
----------------

* Kleine Wunder in Athen. Ein Film von Filippos Tsitos. (saksaksi)
* Filippos Tsitos’ "Plato’s Academy". Goethe Institut. (englanniksi)
* *Plato's Academy* Internet Movie Databasessa. (englanniksi)
Steinbeckin matkailuauto Rocinante on näytteillä National Steinbeck Centerissä Kalifornian Salinasissa.
**Matka Charleyn kanssa: Amerikkaa etsimässä** (*Travels with Charley: In Search of America*) on kirjailija John Steinbeckin matkakertomus hänen vuonna 1960 tekemästään kiertomatkasta ympäri Yhdysvaltoja Charley-nimisen villakoiran kanssa erikoisvalmisteisella matkailuautollaan. Kirja julkaistiin Yhdysvalloissa 1962 ja seuraavana vuonna suomeksi Liisa-Maria Piilan käännöksenä.

Steinbeck oli matkan aikoihin 58-vuotias. Hän kirjoittaa halunneensa tehdä suuren Amerikan-kierroksensa, koska oli tehnyt itselleen uran kirjoittamalla Yhdysvalloista. Hän sanoo etsineensä vastausta kysymykseen, millaisia nykypäivän amerikkalaiset ovat. Steinbeckin vanhin poika Thom on myöhemmin sanonut isänsä halunneen myös nähdä kotimaataan viimeisen kerran, koska tiesi olevansa lähestymässä kuolemaa sydänvaivojensa takia.

Steinbeck kertoo kirjassa matkastaan villakoira Charleyn kanssa GMC-autotehtaalta tilaamallaan lava-auton pohjalle rakennetulta matkailuautolla, jonka kirjailija nimesi Don Quijoten hevosen mukaan Rocinanteksi. Noin 15 000 kilometrin automatka alkaa New Yorkin Long Islandilta ja kiertää Yhdysvaltojen raja-alueita pitkin ensin koilliskulman Maineen ja sieltä mantereen halki länsirannikon pohjoisosiin ja edelleen Kalifornian Salinasiin, josta Steinbeck oli kotoisin. Kaliforniasta matka jatkuu Texasin kautta etelävaltioihin ja lopulta takaisin Long Islandille.

Vastaanotto
-----------

*Matka Charleyn kanssa* ilmestyi vuonna 1962 muutamaa kuukautta ennen kuin Steinbeckille myönnettiin Nobelin kirjallisuuspalkinto. Kirja nousi The New York Times -sanomalehden bestseller-listan ykköseksi yhden viikon ajaksi, minkä jälkeen sen syrjäytti Rachel Carsonin ympäristönsuojeluaiheinen klassikko *Hiljainen kevät*.

Myöhemmät tutkijat ovat kyseenalaistaneet kirjassa esiintyvien henkilöiden ja tapahtumien todenmukaisuuden ja korostaneet kirjan olevan fiktiota eikä mikään tarkka dokumentti matkasta. Myös poika Thom Steinbeck on muistuttanut isänsä olleen ennen kaikkea kirjailija ja monien kirjan tarinoiden olleen joko sepitettyjä tai pohjautuneen kenties isänsä jo aiemmin elämässään kohtaamiin tilanteisiin .

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Travels with Charley

Lähteet
-------

1. ↑  Steigerwald, Bill: *The Next Page: The fabulism of 'Travels With Charley*, Pittsburgh Post-Gazette 5.12.2010. Viitattu 4.3.2015.
**Nova Southeastern University** (**NSU**) on yhdysvaltalainen yksityinen yliopisto Floridan osavaltion Fort Lauderdalessa. Syksyllä 2015 sillä oli noin 23 000 opiskelijaa, joista valtaosa (vajaat 19 000) graduate-tason opiskelijoita. Yliopisto käsittää 18 tiedekuntaa (*colleges and schools*), jotka tarjoavat yli 175 koulutusohjelmaa yli 250 pääaineessa.

Yliopisto perustettiin vuonna 1964 teknillisenä korkeakouluna nimeltä *Nova University of Advanced Technology*. Vuosina 1970–1994 sen nimenä oli *Nova University*. Sen kutsumanimi oli aiemmin *Nova*, nyttemmin yleensä *NSU*.

Vuonna 2016 NSU valittiin maailman 20 lupaavimman "haastaja­yliopiston" joukkoon konsultti­yritys Firetailin raportissa yliopistoista, jotka voivat nousta yliopisto­maailman eliittiin vuoteen 2030 mennessä.

Lähteet
-------

1. 1 2  Nova Southeastern University, College Navigator, IES NCES National Center for
Education Statistics. Viitattu 11.10.2016.
2. ↑  Maijala, Juho: Lappeenrannan teknillinen yliopisto rankattiin maailman 20 lupaavimman yliopiston joukkoon (Arkistoitu – Internet Archive), *Etelä-Saimaa* 12.8.2016. Viitattu 10.10.2016.

Aiheesta muualla
----------------

* Kuvia tai muita tiedostoja aiheesta **Nova Southeastern University** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Nova Southeastern University
**Banshee** on yhdysvaltalainen rikosdraamasarja, jonka ovat luoneet Jonathan Tropper ja David Schickler. *Banshee* alkoi Yhdysvalloissa Cinemax-kanavalla 11. tammikuuta 2013. Suomessa sarja on saatavilla HBO Nordic -suoratoistopalvelussa. Yle TV2 aloitti sarjan esittämisen vuonna 2016.

Sarja sijoittuu Amishien asuttamaan Bansheen pikkukylään Pennsylvaniaan. Päähenkilö on arvoituksellinen ex-vanki (Antony Starr). Hän varastaa sarjan alussa Lucas Hoodin, Bansheen murhatun sheriffin, henkilöllisyyden piiloutuakseen rikollispomo Rabbitilta (Ben Cross). Hood pyrkii löytämään entisen rakastajansa, Rabbitin tyttären Anastasian (Ivana Miličević), joka on omaksunut uuden identiteetin, mennyt naimisissa ja saanut lapsia Hoodin vangitsemisen aikana. Hood pyrkii sekä toimimaan uuden identiteettinsä mukaisesti Bansheen sheriffinä että rikastumaan rötöksillä yhteistyökumppaneidensa Jobin (Hoon Lee) ja Sugar (Frankie Faison) kanssa, joutuen ristiriitaan paikallisen "kuninkaallisen" Kai Proctorin (Ulrich Thomsen) kanssa.

Alkutilanne
-----------

Tuntematon mies vapautuu vankilasta istuttuaan 15 vuotta 15 miljoonan euron arvoisten timanttien ryöstöstä, jotka kuuluivat miehen pomolle, ukrainalaiselle rikospomolle "Rabbitille". Miehen entinen rakastaja ja rikoskumppani, "Rabbitin" tytär Anastasia, karkasi timanttien kanassa. "Rabbit" jahtaa *miestä*, koska hän ajattelee, että *mies* johdattaa hänet tyttären ja timanttien luo. *Mies* pakenee pieneen Bansheen kuvitteelliseen kaupunkiin Pennsylvaniaan, jossa Anastasia on asunut Carrie Hopewell -nimellä 15 vuotta. "Carrie" on naimisissa piirisyyttäjän kanssa ja hänellä on kaksi lasta. Lucas Hood, kaupungin uusi sheriffi, saapuu kaupunkiin ja kuolee välittömästi, puututtuaan paikallisten rikollisten ja baarin omistajan riitelyyn. *Mies* varastaa Hoodin identiteetin. *Mies* joutuu olemaan kylän shreffinä ja samalla yrittää sopia välinsä "Carrien" kanssa sekä saada timantit itselleen. Samalla "Lucas Hood" joutuu ristiriitaan Kai Proctorin, kylän vaikutusvaltaisimman miehen kanssa.

Rooleissa
---------

|  |  |  |
| --- | --- | --- |
|  Antony Starr  | … |  "Lucas Hood"
  |
|  Ivana Miličević  | … |  Anastasia Rabitov / Carrie Hopewell
  |
|  Ulrich Thomsen  | … |  Kai Proctor
  |
|  Frankie Faison  | … |  Sugar Bates
  |
|  Hoon Lee  | … |  Job
  |
|  Rus Blackwell  | … |  piirisyyttäjä Gordon Hopewell
  |
|  Matt Servitto  | … |  konstaapeli Brock Lotus
  |
|  Demetrius Grosse  | … |  konstaapeli Emmett Yawners
  |
|  Trieste Kelly Dunn  | … |  Siobhan Kelly
  |
|  Ryann Shane  | … |  Deva Hopewell
  |
|  Daniel Ross Owens  | … |  Dan Kendall
  |
|  Lili Simmons  | … |  Rebecca Bowman
  |
|  Ben Cross  | … |  Igor "Mr. Rabbit" Rabitov
  |
|  Anthony Ruivivar  | … |  Alex Longshadow
  |
|  Geno Segers  | … |  Chayton Littlestone
  |
|  Afton Williamson  | … |  Alison Medding
  |
|  Langley Kirkwood  | … |  Colonel Douglas Stowe
  |
|  Matthew Rauch  | … |  Clay Burton
  |
|  Tom Pelphrey  | … |  Kurt Bunker
  |
|  Chris Coy  | … |  Calvin Bunker
  |
**Osmo Kalervo Oksanen** (3. joulukuuta 1916 – 12. joulukuuta 1978) oli suomalainen mainosgraafikko, joka tunnetaan erityisesti tuotteliaana elokuvajulisteiden suunnittelijana 1950-luvulta. Hän teki paljon julisteita ja muuta mainosgrafiikkaa myös Valtionrautateille.

Oksanen valmistui Taideteollisuuskeskuskoulusta 1945. Hän jakoi yhteisen työhuoneen Raimo Raimelan kanssa aina vuoteen 1964 asti, jolloin siirtyi työhön mainostoimistoon ja jäi eläkkeelle 1977. Oksanen ja Raimela suunnittelivat messuosastoja Suomen Messuille ja maalasivat 1940–1950-luvuilla lähes viikoittain uusia mainostauluja Lasipalatsin Bio Rexin katolle. Oksanen teki paljon myös painettuja julisteita muun muassa elokuviin *Tuntematon sotilas*, *Sven Tuuva*, *Syntipukki*, *Evakko* ja *Punainen viiva*. Oksanen sai Suomen Filmikamarin vuosittaisen elokuvajulistepalkinnon neljästi peräkkäin 1956–1959.

Lähteet
-------

1. ↑  Osmo Kalervo Oksanen *BillionGraves*. Viitattu 28.7.2021. (englanniksi)
2. 1 2  Artomaa, Ulla ja Savolainen, Kari: *Julisteita Suomesta, Lahden julistemuseon kokoelmia*, s. 145, 278. Lahti: Lahden museot, 2013. ISBN 978-952-5749-43-4.